Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A Kormány kiadta a 96/1998. (V. 13.) Korm. rendeletet a szociálisan hátrányos helyzetben lévők megsegítésére, az
Paragraph Index: 856

A Kormány kiadta a 96/1998. (V. 13.) Korm. rendeletet a szociálisan hátrányos helyzetben lévők megsegítésére, az azonban nem váltotta be a hozzá fűzött reményeket, részben az önkormányzatok, részben a lakosság passzivitása miatt. A megszabott határidőnek az új Kormány által 1999-ben történt utólagos módosítása sem változtatott jelentősen a helyzeten, ezért 1999. december elején a Szociális és Családügyi Minisztérium kidolgozott egy koncepciót, amelyben az önkormányzatok anyagi szerepvállalásának mellőzésével kereste a megoldást. A koncepciót a Kormány még nem fogadta el, és annak költségvetési fedezetéről sem született döntés. A rendelet lehetőséget teremtene a rászorultaknak, hogy adósságuk felének elengedése mellett, a fennmaradó részt több évi részletekben fizessék meg azokon a településeken is, ahol az önkormányzat nem alkotott rendeletet.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes